Taaltoffie: "free-range" | Maroela Media
Argieffoto (Foto; danielsfotowelt/Pixabay)
As vertaling vir "free-range", die supermarketiket op vleis van diere wat nie hulle lewe lank op stal gestaan het en vet gevoer is voordat hulle geslag is nie, kry 'n mens met 'n soektog op die internet 'n redelike aantal trefslae van vrywei-, byvoorbeeld vryweibeeste en vryweiskaapvleis.
Dit is 'n knap vertaling en lê maklik op die tong, aangesien dit kort is én assoneer. Dié term deug egter nie vir hoenders en eiers wat nié van 'n battery kom nie, want hoenders wei nie eintlik nie. Hulle skrop en pik.
Die vertalings vir "free-range chicken" en "free-range eggs", wat reeds inslag gevind het, is skrophoender en werfeiers. 'n Hoender wat kan skrop, is waarlik vry, en werf- roep boonop die konnotasie van 'n outydse plaas op.
Weet die mense regtig wat eet hoenders wat vry rondloop op 'n plaas? In die mis van die ander diere is daar larwes wat vir hoender se kind koningskos is. Klink dit die geld werd wat jy vir Free-range betaal?
Die werf hoender benaming word misbruik. Verskriklik. Al wat dit in die praktyk beteken is dat lê henne nie in hokke is nie. Die loop plek vir die hoenders is kaal grond. Niks groei daar nie. Dit is nie regtig hierdie idilliese plaas werf nie.